PIIBLIKOHVIK
Tere tulemast Piiblikohvikusse!
Täna räägime teemal,
millest ma ei mäleta, et oleksin kellegagi varem rääkinud -
Vana Testamendi kuningatest, nende elust, nende tähtsusest
ja mida võime neilt õppida. Tere tulemast, Eero Ahonen!
Aitäh.
Eero on olnud 30 aastat Rahvamisjoni töötaja,
õpetanud palju Piiblit ja kuulutanud.
Kirjutasid raamatu "Jumala käsi kõige kohal -
Juuda kuningate värvikad ajad."
Kuidas sattusid kirjutama Vana Testamendi kuningatest?
Kui 1985. a Rahvamisjonisse tööle tulin,
lugesin esimestel aastatel palju kuningate kohta.
Eriti puudutas mind kuningas Joosafat.
Kuningad andsid teemasid,
mida nende elust teistele kuulutada.
Nad toitsid minu enda usuelu.
Olles neid aastate jooksul lugenud ja märkmeid teinud,
siis mitmete sõprade õhutusel
otsustasin pensionile jäädes selle raamatu kokku panna.
See nõuab tõesti üsna palju Vana Testamendi lugemist.
Mõni, kes Vana Testamenti ei tunne, võib küsida, kas see igav pole.
Milline on sinu kogemus, kui neid lugusid korduvalt üle lugesid?
Minu meelest on Vana Testament ülihea.
Seda tuleb lugeda edasi-tagasi
ja vaadata, kas Jumala tõotused teostuvad.
Kui need realiseeruvad, tekitab see huvi asju edasi uurida.
Minu meelest on väga huvitav,
kuidas Jumal on tõepärane ja viib oma Sõna ellu.
Mind kõnetas sinu raamatut lugedes selle aktuaalsus.
Kui väga kuningate elus toimuv
on meie jaoks tänapäeval relevantne.
Alustame Joosafatist.
Räägi, kes oli Joosafat.
Joosafat oli neljas Juuda kuningas.
Tema isa oli usklik kuningas.
Ta sai usu pärandi oma isalt Aasalt.
Tema kohta on öeldud,
et ta käis oma isa Taaveti varasemaid teid
ehk kuningas Taaveti teid. Ta toetus sellele,
kuidas Taavet hoolitses oma suhte eest Jumalaga
ning võttis vastu Sõna, millele ta oma elu rajas.
Joosafat järgis Taaveti eeskuju.
Tema kohta on öeldud, et otsis oma esiisade Jumalat
ja järgis Tema käske. Ta oli mees, kes järgis Piiblit.
Piibel ütleb, et kui tema julgus kasvas,
läkitas ta õpetajaid ja preestreid
rahva keskele sõna kuulutama.
Tal oli nägemus, et Piibel on rahva seas kandev jõud
ja seda tuleb edendada.
Vana Testamendi kuningad jagunevad selgelt nendeks,
kes kuulavad ja kuuletuvad Jumala Sõnale,
ning nendeks, kes mässavad ja loobuvad sellest.
Joosafat kuulus paremate sekka.
Täpselt. Joosafat järgis Sõna.
Ta polnud silmamoondajast kuningas.
Kuigi temagi elus toimus nii mõndagi.
Räägi veel Joosafati elu põhietappidest.
Kui ta selles jõudu kogus ja rahva seas levitati Jumala Sõna,
said nad sugulasteks Ahabi, Iisraeli jumalakartmatu kuningaga.
Tema poja Joorami naiseks sai Iisebeli ja Ahabi uskmatu tütar Atalja,
kellest räägitakse hiljem. Ahab kutsus ta sõtta.
Joosafat otsustaski minna koos Ahabiga sõtta
aramealaste vastu.
Joosafat oli niivõrd usklik, et otsustas prohvetilt nõu küsida.
Ta päris Issanda prohveti järele.
Joosafat soovis juhatust küsida.
Ahabi väitel oli vaid üks õige prohvet nimega Miika,
kes ennustavat alati midagi muud, kui tema kuulda tahtis.
Vaimumees Joosafat lasi ta siiski kutsuda.
Miika tuli ja prohveteeris, et ei tohi sõtta minna,
kuigi teised olid prohveteerinud, õhutanud minema ja võitu lubanud.
Lühidalt - nad läksid, hoolimata prohveti sõnumist.
Kõik teised olid valeprohvetid ja ennustasid: Mine! Sina võidad!
Kuid see polnud Jumala sõna, mida nad kuulutasid.
Miika oli aus prohvet ja ütles: Ära mine!
Teised prohvetid arvasid: Teie võidate! Minge aga!
Miika jäi kindlaks ka ümberveenjate ees,
et räägib vaid seda, mida Issand ütleb.
Miika oli õige ja teised valed.
Kuid Joosafat ikkagi ei kuulanud, kuigi oli hea kuningas.
Ta ei kuuletunud seekord Jumala sõnale.
Ta andis järele ja läks sõtta.
Iisraeli kuningas Ahabi sõna jäi sõttaminemise osas peale
ja nii otsustati koos minna.
Tähelepanuväärne on siin veel see, et Ahab tahtis minna maskeeritult,
kuid õhutas Joosafati oma rõivaisminema.
Imeline on siin,
kuidas Jumal sekkus Joosafati ellu.
Piibel ütleb, et võitlusväljal taheti Joosafati tappa,
kuid Jumal meelitas sõdurid Joosafati juurest eemale.
Keegi aga lasi umbropsu noole, mis tabas Ahabit ja ta suri.
Nii pääses Joosafat tänu Jumala imelisele armule eluga.
Ta alustas seda koostööd mõtlematult.
Ometi andi Jumal armu ja ta ei saanud surma.
Jah. See oli imeline.
Piibel ütleb, et Joosafat naasis õnnelikult koju.
Märkimisväärne on see, et Jumal oli kuningal vastas.
Prohvet tuli ja ütles: "Kas sa tohid aidata õelat
ja armastada neid, kes Issandat vihkavad?
Seepärast on su peal Issanda viha!"
Teda tabas sõnakuulmatuse pärast kohtumõist.
Jah. Jumal peatas Joosafati oma prohveti kaudu:
"Miks sa seda tegid ja sõtta läksid?"
Nii tegi Jumal selgeks, et see pole õige.
Kas Joosafat mõistis,
et oli valesti teinud ja parandas meelt?
Jah. Siin on üks huvitav koht.
Öeldakse, et Joosafat jäi Jeruusalemma
ning läks tagasi rahva sekka.
Olen alati mõtisklenud, milline see Jeruusalemmas veedetud aeg oli.
Sest temas toimus tohutu sisemine muutus.
Kui lugeda edasi tema elu kohta,
siis alustab ta seda etappi sellega,
et toob rahva tagasi oma esiisade Jumala juurde.
Edasi on öeldud,
et ta pani paika kohtunikud ja õhutas neid õiget kohut mõistma,
et neid valitseks kohut mõistes jumalakartus.
Ta oli õppinud,
et varem ei kartnud ta Jumalat, hoolimata prohveti hoiatusele.
Nüüd hoiatas ta rahvast: Ärge teie tehke nii!
Samas ütles ta:
Järgige Issandat ustavalt ja siira südamega!
Ta teadis, et polnud Jumalale ustav, aga õhutas selleks teisi.
Ta jätkas elu Jumala antud õppetunniga.
Lisaks ütles ta: "Et teid ei tabaks viha
ja te ei jääks süüdlasteks!"
Ta tahtis säästa Jumala viha eest,
sest prohvet oli talle kuulutanud, et tema peal oli Issanda viha.
Kui ta oli prohveti sõnumit mõistnud, tahtis ta seda rahvale edastada,
et neid ei tabaks sama saatus.
Ta alandus Jumala vägeva käe alla.
Kas võib öelda, et ta võttis õppust?
Jah. Joosafat õppis selle vale sõjaretkega
ja Jumala sekkumisega.
Ta oli imeline kuningas, kuna alandas end.
Kõik seda alati ei teinud.
Kuidas need Joosafati eluetapid
sinu arvates meid puudutavad?
Just selles osas,
et võtaksime Jumala Sõna tõsiselt
ja kuulaksime rohkem Jumala sõna kui igasuguseid prohveteid.
Et me ei nimetaks alati iga prohveteeringut ja prohvetit
kohe Issanda omaks, vaid uuriksime, mis allikatest see lähtub.
Kas nad räägivad kooskõlas Jumala Sõnaga?
Kas see toetub Piiblile, mitte tema enda mõtetele,
tundmustele ja tahtmistele?
See õpetab meid kartma Jumalat õigel moel
ja toetuma Jumala tõotustele.
Siin võidakse ilmselt arvata,
et nagu toonagi oli valeprohveteid
ja võltsprohveteeringuid palju rohkem
ning ainult Miika üksi oli õige, kehtib sama ka tänapäeval -
on palju eksitavaid hääli ja valeõpetajaid.
Jumala Sõnasse jäävad vähesed.
Tõsi. Neid on tänagi.
Nad tulevad ja lähevad ning nad langevad.
Kahjuks võivad paljud kristlased neid usaldada.
Kui toetutakse neile, mitte Kristusele ja Jumala Sõnale,
võib juhtuda, et langetakse koos prohvetiga.
Kas siin on siiski armuline aspekt,
et isegi kui Joosafat alustas Jumala tahte vastaselt
Ahabiga koostööd ja sõda,
kaitses Jumal teda sõjatandril ja ta ei hukkunud.
Rääkisid, et Jumal meelitas vaenlased temast eemale.
Teda koheldi väga armuliselt.
Olen mõelnud, et meie aeg on Issanda käes.
Joosafatil polnud veel aeg minna, vaid Jumalal oli talle veel ülesanne.
Ta jätkas selle kaudu toda missiooni
ja annab meilegi õnnistused,
kui tema lugu tulevikus vaatame,
kuidas Jumal toona sellega tegeles ja kuhu kuningas sattus.
Tema aeg polnud veel täis. Tema ülesanne polnud veel täidetud.
Teine armuline aspekt on seegi, et ta õppis sellest,
kuigi koostöö oli mõtlematu ja Jumala Sõna vastu.
Ta õppis sellest ja alandas end meeleparanduseks.
Seejärel oskas ta teistele õiget nõu anda:
Ärge teie seda tehke!
Kas see on õppetunniks ka meile,
et isegi kui oleme Jumala tahte vastu astunud,
võime naasta ja meelt parandada?
Alati on võimalik naasta ja otsast alustada.
Jeesus võtab alati vastu ebaõnnestujad ja langenud.
Seda kogemust on hiljem hea teistega jagada.
Ärge teie tehke samamoodi, nagu Joosafat õpetas.
Kas Joosafati ülejäänud elu oli seejärel edukas?
Seal oli nii edu kui ebaedu.
2. Ajaraamatu 22. peatükk on viljakas ja täis võitlusi.
Seal tuleb Joosafati vastu suur armee.
Tekib sõjaolukord,
mida on hea võrrelda eelmise sõjaga.
Kuidas Joosafat seekord käitub?
Appi tuleb Jumala antud armuline õppetund.
Joosafati kohta öeldakse: "Siis Joosafat hakkas kartma
ja pööras oma palge Issandat otsima; ta kuulutas välja paastu kogu Juudas."
Eelmine kord saatis ta küll prohveti järele, kuid ei kuulanud teda.
Seekord põlvitas ta Jumala ette ja küsis palves Issandalt,
mida tuleks teha.
Ja kui ta palvetas, tegi ta seda väga piiblikeskselt.
Ta ütleb: "Issand, meie vanemate Jumal,
kas pole mitte sina Jumal taevas ja kõigi paganate kuningriikide valitseja?
Sinu käes on ju jõud ja vägi, ja ükski ei suuda sulle vastu panna."
Ta hakkas palvetama,
rõhutades Jumala suurust, väge ja võimalusi.
Selles ongi vägi. Ta toetus Jumala tõotustele.
Ta nagu heidaks selle olukorra Issanda ette: "Ja nüüd, vaata,
siin on Ammoni, Moabi ja Seiri mäestiku pojad.
Sina tegele nendega, Issand!" See on täiesti erinev hoiak.
Ahabi nõudmine oli sundiv ja rõhuv.
Seekord on kõik teisiti - Issand on Joosafati vabaks teinud.
Nüüd ta kuulab, mida Jumal räägib ja võtab seda tõsiselt.
Just nimelt. Ta tahab alistuda Jumala tahte alla,
mis selle suure armeega ka ei juhtuks.
Siin näeme eelmisest sõjaretkest saadud õppetunni vilju.
Jumal teadis sedagi ette.
Kui ta siinkohal
ammonlased ja moabiidid Issanda kätte annab,
ütleb ta, et nood võivad kätte maksta.
Kuid siis kõlab üks Piibli viljakaimaid kirjakohti:
"Meie Jumal, kas sa ei tahaks nende üle kohut mõista?
Sest meil pole jõudu selle suure jõugu ees,
kes tuleb meile kallale,
ja me ise ei tea, mida peaksime tegema,
vaid meie silmad vaatavad sinu poole!"
Minu meelest on see väga rikas kirjakoht.
Ta on tol hetkel oma väikese armeega vähemuses.
Ta peab mõistma,
et neil pole ülivõimsa vaenlase vastu mingit võimalust,
kuid nüüd toetub ta Jumala abile. - Täpselt.
Ta pöörab pilgu kõrgustesse:
"Seal tead, Sina, Issand. Sina valvad, jälgid ja näed seda olukorda.
Mul pole mingeid vahendeid." Olen siinkohal mõelnud,
et suure usu saladus on palves: "Issand, aita meid!"
Pole vaja muud, kui anda end Jumala kätte
ja jääda abitult vaatama Issanda ja selle suure armee poole.
Kui mõtleme oma elu tänapäeval,
on kristlased tänagi tihti väike vähemus.
Suur enamus inimkonnast ei mõtle kooskõlas Jumala sõnaga
ja meid ümbritsevas kirikuski võidakse Jumala sõna vastu mõelda.
Kristlased on tihti vähemuses.
Võime Joosafati hoiakust kindlasti õppida,
kui tõsiselt ta Jumala Sõna võttis
ja kui väga lootis, et Jumal võib aidata ja juhtida.
Jah. Ütlesid õigesti. Oleme usklikena vähemuses.
Kuid peame siit õppust võtma, et meil on suur Issand ja suur Jumal.
Meil on Jumala tõotused. Võime minna kasvõi läbi rägastiku,
kuid Issanda nimel minnes viib Tema meid edasi.
Õpime, et võime tulla abitult ja Tema sõdib meie eest,
nagu siin peatükis edaspidi näeme.
Mis edasi saab?
Juhtub nii,
et Jumala Vaim langeb koguduse seas
ja räägib prohveti kaudu, mida tuleb teha.
See on huvitav. Seal öeldakse: "Pange tähele,
kogu Juuda, Jeruusalemma elanikud ja kuningas Joosafat:
Nõnda ütleb teile Issand:
Ärge kartke ja ärge tundke hirmu selle suure jõugu ees,
sest see pole teie, vaid Jumala sõda!"
Seejärel öeldakse, mis tuleb teha:
"Seejuures ei ole teil vaja sõdida. Astuge ette, seiske ja vaadake,
kuidas Issand teid päästab, Juuda ja Jeruusalemm!
Ärge kartke ja ärge tundke hirmu!"
Jumal toob Joosafatile võimsa sõnumi!
Ta peab taas otsustama,
kas uskuda seda ja toetuda sellele või ei.
Nüüd on kõik seni kogetu õpetanud:
Ära mine Jumala Sõna vastu!
Aga kui järgid Jumala sõna ja tundub, et oled vähemuses,
on Jumal siiski sinuga. - Täpselt.
Meiegi kogeme, kuidas lahing on lõpuks siiski Jumala käes.
Jumal sõdib meie eest.
Mulle on siin avanenud see:
"Astuge ette, seiske ja vaadake, kuidas Issand tegutseb."
Ei tasu minna oma varustuse ja tarkusega,
vaid Jumal annab abi ja jõu.
Kui oled uurinud Joosafati ja teisi kuningaid,
kas tekib hetki, kus tundub, et räägitaksegi sinu elust. - Jah.
Mitu korda olen end elumöllus abituna tundnud
erinevate olukordadega tegeledes.
Tuleb küsida: Mida ma nüüd teen?
Siis ei jää muud üle, kui end abitult Issanda kätte anda.
Seda juhtub inimese elus korduvalt.
Esineb haigusi ja paljud usklikud peavad küsima erinevaid küsimusi.
Siis on hea peatuda ja vaadata, mida Jumal teeb
ning koguda siit endale usaldust Jumala Sõna suhtes
ja nonde vendade käitumise suhtes.
Taas oli see arm, et kuigi taustal oli sõnakuulmatust,
siis Joosafati ei hüljatud, vaid kui ta pöördus, sai ta armu.
Talle andestati sõnakuulmatus ja elu läks edasi.
Ei pea jääma oma ebaõnnestumistesse.
Just. Neist võib tõusta. Jumal ei jäta meid, kui ebaõnnestume
või kui midagi läheb halvasti või satume kiusatustesse.
Ta tuleb meile sinna meeleldi appi.
Selles sõjas Jumal aitas neid ja nad väljusid sealt võidukalt.
Jah. On huvitav, et Joosafat astus rahva ette ja ütles:
"Kuulge mind, Juuda ja Jeruusalemma elanikud!
Uskuge Issandasse, oma Jumalasse, siis te jääte püsima!
Uskuge tema prohveteid, siis õnnestub teil kõik!"
See oli imeline sõda. Joosafat oli õppinud, mida tuleb uskuda -
Jumalat ja Tema prohveteid.
Mitte valeprohveteid, vaid Jumala prohveteid.
Sest Ta oli saanud Jumala prohvetilt armulise sõna, millele ta alistus.
Märkimisväärne oli see,
et ta pani armee etteotsa kiitjad ja ülistajad
ning võit tuligi neile.
Siin on meile taas õppetund,
mis sobib meile, uue lepingu usklikele:
Usu Jumalat, Jeesust ja Tema Sõna!
Täpselt. Loodame sellele, et Jumal on meiegi elus ees käinud
ning tahab omade seas endiselt nende ees käia.
Jeesus ütles: "Mina käin ees.
Minu lambad järgnevad mulle ja kuulevad Minu häält."
See on Jeesuse poliitika
ning peab olema ka iga kristlase poliitika.
Aitäh, Eero Ahonen,
et rääkisid meile seekord Joosafati elust.
Järgmises saates räägime edasi Vana Testamendi kuningatest,
kellest oled kirjutanud raamatu
"Jumala käsi kõige kohal - Juuda kuningate värvikad ajad."
Jumal õnnistagu sind! - Aitäh.
Aitäh, head vaatajad!
Jumala Sõna on alati aktuaalne ja rikas algusest lõpuni.
Vana Testament pole kuidagi päevakorrast maas.
Kuningate elud räägivad meiega ka tänapäeval ja võime neilt õppida.
Kogu Jumala Sõna on kirjutatud meile õpetuseks,
nagu Paulus ütleb.
Õnnistatud nädalat! Järgmise korrani!
Kui kristlik teletöö on sind õnnistanud ja aidanud,
siis võid seda toetada.
Võid helistada TV7 Eesti annetustelefonil 900 1777,
kõne hind 7 euri,
või teha ülekande ekraanil nähtavate või Eesti kanalite kaudu.
Lisainfo: www.tv7.ee
Tõlge: Monika Jaaguri